钦定古今图书集成/明伦汇编/氏族典/第186卷 > 萧子隆
## 钦定古今图书集成/明伦汇编/氏族典/第186卷 > 萧子隆

按《南齐书随郡王子隆传》：“随郡王子隆，字云兴，世祖
第八子也。有文才，初封枝江公。永明三年，为辅国将
军、南琅邪彭城二郡太守。明年，迁江州刺史，未拜，唐
㝢之。贼平，迁为持节、督会稽东阳新安临海永嘉五
郡、东中郎将、会稽太守。迁中护军，转侍中、左卫将军。
八年，代鱼复侯子响为使持节、都督荆雍梁宁南北”
秦六州、镇西将军、荆州刺史。其年，始兴王鉴罢益州，
进号督益州。九年，亲府州事。十一年，晋安王子懋为
雍州，子隆复解督。郁林立，进号征西将军。隆昌元年为侍中、抚军将军，领兵置佐。延兴元年，转中军大将
军。高宗辅政，谋害诸王，世祖诸子中，子隆最以才貌
见惮，故与鄱阳王锵同夜先见杀。